钦定古今图书集成/方舆汇编/职方典/第1124卷 > 《鹦鹉洲赋》李梦阳
## 钦定古今图书集成/方舆汇编/职方典/第1124卷 > 《鹦鹉洲赋》李梦阳

江汉以长迈兮，过夏口之故洲。城《蹇产》以《𬮿𬮿》兮，划
江而绝流。睹佳名而中惕兮，吊斯人之不修。“我既
佩明月与宝璐兮，何不遂凌世而高步？舍玉驷而不
驾兮，又奚暇与豺狼而争路？惟圣人之贵时兮，神龙
岂人得而縻？彼鸾凤之谓瑞兮，固亦以其高举而见
希。何先生之灵姱兮，独不深藏而远游也？偭取方以
损圆兮，吾恐睿者之所尤也。”繄炎鼎之既沦兮，世淆
浊而崩改。操枭视而虎噬兮，祖又贪夫厥《土荃》纵不
甘心于厥俦兮，独不可色。斯举也，峣峣者将必缺兮，
余固知仇者之不与也。矫吾櫂以淹留兮，情览望而
悼伤。灵惝恍而如见兮，聆湍濑之浪浪。山垒垒而来
合兮，孤坟郁而嵣！诵《英篇》以沉顾兮，痛翠禽之蚤
戕。物有以舌羁缚兮，人有以才陨身。譬用机各攸当
兮，恨见几之不先。心屈怫以悒悒兮，繄营营之不可
留。沛扬楫以东进兮，顺武昌而下舟。愬岩岸以却视，
投《哀些》于斯洲。